Publication: Magyar Közlöny
Issue: MK-2002-35 (Year: 2002, Number: 35)
Era: 1990-2004
Section: a 32/1999. (III. 31.) FVM rendelethez
Paragraph Index: 143

6. Az utónevelt malacok és a hízók tartásának követelményei 6.1. Az állatok csoportos tartása esetében meg kell tenni minden szükséges lépést a szokványosnak tekinthetõ magatartáson túlmenõ harc megelõzésére. 6.2. A csoportos tartásnál lehetõség szerint korlátozni kell a különbözõ csoportok között az állatok áthelyezését. Ha egymást nem ismerõ egyedek egy csoportba helyezésére van szükség, akkor azt a lehetõ legkorábban, lehetõség szerint az elválasztás elõtt vagy legfeljebb egy héttel az elválasztás után kell megtenni. Az egyedek átcsoportosítása esetén az állatok számára megfelelõ menekülési és rejtõzési lehetõséget kell biztosítani a többi sertés elõl. 6.3. Súlyos harcok, valamint annak látható nyomainak felfedezése esetén haladéktalanul fel kell deríteni az arra vezetõ okokat, valamint meg kell tenni minden szükséges lépést annak megszüntetésére (pl. bõséges szalmáról vagy az állat érdeklõdését felkeltõ, fürkészésre alkalmas anyagról kell gondoskodni). A különösen veszélyeztetett vagy agresszív egyedeket el kell különíteni a csoporttól. 6.4. Az egyedek különbözõ csoportok között történõ áthelyezésénél nyugtatószereket csak rendkívüli esetben és állatorvos szakvéleménye alapján lehet alkalmazni.”

Source: https://magyarkozlony.hu/hivatalos-lapok/3286031d78134b12e22700e8e328ea8f4ad432e9/dokumentumok/ab69e420c076c6141fae34bac03d70d317636c4c/letoltes